text: भारत के राष्ट्रपति,श्री प्रणब मुखर्जी ने आज(15 फ़रवरी 2013)राष्ट्रपति भवन में मुग़ल उद्यान के वार्षिक `उद्यानोत्सव` का शुभारंभ किया| इस अवसर पर मीडियाकर्मियों को संबोधित करते हुये राष्ट्रपति ने कहा कि उन्हें रोज उद्यान में प्रातः भ्रमण करना अच्छा लगता है| उन्होंने आम जनता को अधिक से अधिक संख्या में मुग़ल उद्यान में आकर पुष्पों की बहार का आनंद लेने के लिए आमंत्रित किया| उन्होंने उम्मीद जताई कि देश का भविष्य भी मुग़ल उद्यान के फूलों के ही समान उज्जवल और रंगों से सराबोर होगा|